dh-unibe/image-text_koenigsfelden-charters-post-1500 huggingface dataset:
Wir, Lûpolt, von gotz gnaden hˀzog ze Ostˀrich und ze Stir, grave ze Habsbgˀ ✳ und ze
Kybgˀ ✳ und lantg̃ve in Elsazze, ✳ vˀjehen an disem gegenwˀtigen brieffe, daz wir Pilgˀin von
Wagenbgˀ, kyrcherren ze Veltheim, ✳ umb den dienst, den er tuͦn sol ùber daz gebirge, schuldig
sint beliben driszig mark silbsˀ, genges und gebes ✳ des gewihtes von Zùrich. ✳ und vùr die selben
driszig mark silbsˀ haben wir im gesetzet driszig stucke geltes ✳ uff dem guͦte, ✳ daz hie nach
gescriben ist, ✳ also ✳ daz der, ✳ der denne da unsˀ amptman ist, ✳ da daz guͦt gelegen ist, ✳ dem selben Pilgˀin
odˀ sinen erben ✳ sol geben von dem guͦte ✳ die driszig stucke ✳ alle jar ✳ als lange ✳ untz daz ✳ wir
odˀ unseˀ bruͦdeˀ ✳ odˀ unseˀ und unseˀ bruͦdeˀ erben ✳ die driszig stùcke mit driszig marken silbsˀ
erlosen. ✳ und die driszig mark stùcke geltes ✳ und der nutz sollent niht abegan an den driszig
marken silbsˀ, ✳ und ist dis das guͦt ✳ uf dem hof ze Sickingen ✳ fùnf und zweinzig mut
kˀnen, ✳ uf den huͦben ze Sickingen zwen mut kˀnen ✳ und von der vogeteiˀ ze Husen dri
mut kˀnen. ✳ und ze einem urkùnde der vorgescriben dinge ✳ han wir im geben disen brief, besigelt mit unsmˀ ingesigel, ✳ der ist geben ze Baden, an sand Marcus tag, ✳ do man zalte von gotz
gebûrte dritzehenhundtˀ jar ✳ und da nach in dem zehenden jar. ✳
Kgsf. 9 .
Königsf.
9
lr̄a A a Siggingenn
4
Hùsen
1310
Marci 1310 ✳
✳
✳ K ✳
✳ E 63 ✳
Staatsarchiv
AARGAU
uff dem hoff ze Sigging₎
xxv mt
uff den hùben daselbs ij mt
und uff der vogty k₎ k₎
zuͦ Hùsen iij mt k₎